**Lapsevanema / seadusliku eestkostja nõusoleku vorm**

Hea lapsevanem!

Kutsume Teie last osalema uuringus „Laste ohuteadlikkuse uuring”. Uuringu tellis ja seda rahastab Päästeamet. Uuringu viib läbi Turu-uuringute AS. Uuringukavandi on kooskõlastanud Tartu Ülikooli inimuuringute eetikakomitee.

Uuringu eesmärk on saada ülevaade 6-14-aastaste laste teadmiste tasemest seoses tule- ja veeohtudega ja nende ohtude ennetamise võimalustega. Uuringu tulemuste alusel hindab Päästeamet lastele suunatud tule- ja veeohutuse alase ennetustöö tõhusust, täiendab koolituskavade sisu ning koostab järgmiste aastate tööplaani.

Uuringu raames viib Turu-uuringute AS-i küsitleja Teie lapsega läbi silmast silma intervjuu, mille käigus näitab lapsele pilte erinevatest tule- ja veeohtudega seotud olukordadest ning küsib nende kohta küsimusi, uurimaks, kas laps tunneb piltidel kujutatud ohud ära. Vanemas vanusegrupis (10-14 aastastelt) küsitakse sellele lisaks, kuidas piltidel olevates ohuolukordades tegutseda võiks. Samuti küsitakse üldisi taustaküsimusi.

Uuringus osalemine on vabatahtlik. Küsitluses osalevad vaid need lapsed, kes on ise nõus osalema ja kelle seaduslik esindaja on andnud selleks eelnevalt nõusoleku. Küsitluse ajal on lapsel õigus jätta vastamata tema jaoks ebamugavatele küsimustele või küsitlus katkestada ilma, et ta peaks seda põhjendama. Samuti on võimalik nõusolekust loobuda pärast küsitluse toimumist (kuni 31.05.2024) teavitades sellest uuringu projektijuhti kirjalikult. Sel juhul lapse andmed kustutatakse uuringu andmebaasist.

Selles uuringus kasutatakse Teid otseselt tuvastada võimaldavaid andmeid (nimi, kontaktandmed) ainult Teile uuringukutse saatmiseks ning kontaktivõtuks, et viia läbi intervjuu. Uuringu andmebaasis on need andmed asendatud unikaalse numbriga, s.t andmed on pseudonüümitud. Isikuandmed hävitatakse hiljemalt 31.05.2024, pärast mida muutuvad küsitlusandmed anonüümseteks. Uuringu tellijale (Päästeametile) edastatakse andmed anonümiseeritult.

Uuringu kohta saab infot veebilehelt…., e-maili aadressilt…. ja telefonilt …..

• Kinnitan, et olen tutvunud eeltoodud infoga, olen teadlik uuringu eesmärkidest ja metoodikast ning olen saanud lapselt nõusoleku tema osalemiseks uuringus.

• Olen nõus oma lapse osalemisega selles uuringus ja uuringu raames enda ning lapse isikuandmete töötlemisega.

Lapsevanema / seadusliku eestkostja ees- ja perekonnanimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lapsevanema / seadusliku eestkostja allkiri:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Nõusoleku vorm koostatakse kahes võrdses eksemplaris, millest üks jääb lapsevanemale/seaduslikule eestkostjale ja teine uurijale.*